Onderwyser al agt jaar met siekteverlof | Nuus24
Onderwyser al agt jaar met siekteverlof
Durban – 'n Onderwyser van KwaZulu-Natal wat al agt jaar lank met siekteverlof is, ontvang steeds 'n salaris van die departement van onderwys, het The Witness Vrydag berig.Die onderwyser van Zululand was op 15 Oktober 2004 laas in die klaskamer en het die departement R397 911 gekos vir 1 615 skooldae.Nóg 'n onderwyser van die eThekwini-streek het op 18 April 2007 les gegee en kos die departement R1 022 484 vir die 1 119 dae wat hy met siekteverlof is. Dié onderwyser verdien meer geld omdat hy op 'n hoër salarisskaal is.Die name van albei onderwysers is op 'n lys in die departement se begrotingsverslag vir 2012/13.Muzi Mahlambi, provinsiale woordvoerder van onderwys, het gesê 'n span sal aangestel word om besoeke by die onderwysers, wie se name op die lys is, af te lê.Diegene wat gesond is, sal beveel word om terug te keer werk toe.Mahlambi het gesê die departement is van plan om al die geld terug te eis wat aan hulle betaal is terwyl hulle met siekteverlof was.– Volg Nuus24 op Twitter
Lees meer oor: departement van onderwys VOLGENDE OP NUUS24X
East LondonMPC RecruitmentR100000 - R120000